**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 5383-E.03.02.-251020/8-2016**

**Датум: 29.09.2016.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1750/2016 (1228/2016), за набавку Мулти анализатор димног гаса, на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: На страни 4. Конкурсне документације у делу 3. ТЕХНИЧКА СПЕЦИФИКАЦИЈА наводе се услови које анализатор као уређај мора да испуни. Међутим у делу 4.2 ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА под тачком 6 није јасно дефинисано да се услови 1. 2. и 3. односе на понуђени уређај а не на понуђача нити произвођача опреме. Молимо да нам разјасните да ли се тражени услов односи на сам уређај који је предмет набавке или на нешто друго?

**ОДГОВОР 1:** Услови 1., 2. и 3  у тачки 6 дела 4.2 ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА  се односе на уређај.

**ПИТАЊЕ 2**: На стани 4 конкурсне документације у оквиру дела 3. ТЕХНИЧКА СПЕЦИФИКАЦИЈА - Усклађеност произвођача анализатора наведен је услов испуњености стандарда EN ISO 18001:2007, међутим на станама 7 и 8 Конкурсне документације у оквиру тачке 4.2 ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА под тачком 6 Услов се не помиње наведени стандард као потребан доказ испуњености истог. Молимо вас да појасните да ли је горе наведени стандард услов и ако јесте како се доказује?

**ОДГОВОР 2:** Наведени стандар није услов. У складу са постављеним питањем Наручилац ће изменити Конкурсну документацију у делу 3. Техничка спецификација тако што ће избрисати наведени стандард.

**ПИТАЊЕ 3**: На страни 5 Конкурсне документације под тачком 3.4 Место испоруке добара између осталог се наводи: Понуђач је дужан да у року од 10 дана од дана испоруке одржи обуку о коришћењу у просторијама наручиоца. Молимо вас да нам одговорите да ли је од стране понуђача потребно издавање одговарајућих сертификата за руковање уређајем на имена лица која је наручилац одредио да буду полазници обуке?

**ОДГОВОР 3:** Да, потребно је да се Сертификат за руковање уређајем добије на имена одредјених лица, полазника обуке

**ПИТАЊЕ 4**: Да ли је потребно да понуђач буде овлашћен од стране произвођача добара које је предмет набавке за дистрибуцију и сервисирање на територији Републике Србије и уколико јесте потребно какав доказ треба доставити?

**ОДГОВОР 4:** Није потребно да понуђач буде овлашћен од стране произвођача.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће објавити обавештење о продужењу рока за подношење понуда на Порталу јавних набавки и интернет страници Наручиоца.